സിനിമയിലും പുറത്തും ആളുകളെ കുടുകുടെ ചിരിപ്പിച്ച നെടുമുടി ഹിസ് ഹൈനസ് അബ്ദുള്ളയുടെ ഷൂട്ടിങ് നടക്കുന്നു. തക്കല പദ്മനാഭപുരം പാലസാണ് ലൊക്കേഷന്. രാജാവിന്റെ വേഷമിട്ട നെടുമുടി വേണു ഷൂട്ടിങ് ഇടവേളയില് പാലസിന്റെ ഒരു ഭാഗത്ത് ഉച്ചമയക്കത്തിലായിരുന്നു. ഇതിനിടയില് അവിടെ എത്തിയ തമിഴ്നാട്കാരായ കുറെ സന്ദര്ശകര് അദ്ദേഹത്തെ താണുവണങ്ങുകയും ദക്ഷിണ സമര്പ്പിക്കുകയും ചെയ്യുന്നു. ആ പാവങ്ങള് കരുതി ശരിക്കുമുള്ള രാജാവാണതെന്ന്. ആളനക്കം കേട്ട് ഞെട്ടിയുണര്ന്ന നെടുമുടി അവര് പോകുന്നതുവരെ ഇരിപ്പിടത്തില് നിന്നും ഉറക്കം വിട്ട് ഉണര്ന്നതേ ഇല്ല. ചമ്ബക്കുളം തച്ചന് എന്ന സിനിമയുടെ ഷൂട്ടിംഗ് നടക്കുന്നു. ഷൂട്ടിംങ് ഇടവേളയില് ആരോടും പറയാതെ മറ്റൊരു സിനിമയില് അഭിനയിക്കാനായി നടന് മുരളി അവിടെ നിന്നും മുങ്ങി. സഹതാരങ്ങള് ഏറെ നേരം കാത്തിരുന്നിട്ടും മുരളിയെ കാണാനില്ല. ഒട്ടും വൈകിയില്ല, കാഡ്ബോര്ഡ് കഷ്ണത്തില് ഒരു ബോര്ഡ് എഴുതി നെടുമുടി സമീപത്തെ കണ്ടത്തില് നാട്ടി: മുരളി മുങ്ങി ഇന്ന് ആ സ്ഥലം അറിയപ്പെടുന്നത് മുരളി മുങ്ങി എന്ന പേരില് തന്നെ! അതെ, ചിത്രം സിനിമയിലെ അഡ്വ.പുരുഷോത്തമ കൈമള് തന്നെയായിരുന്നു ജീവിതത്തിലും നെടുമുടി വേണു. കുട്ടനാടന് ഗ്രാമീണതയുടെ വിശുദ്ധിയും ചന്തവും നിറഞ്ഞതായിരുന്നു നെടുമുടി വേണുവിന്റെ മനസ്. തിരുനാവയിലെ നിളാതീരത്ത് വച്ചാണ് ആ മുഖം ആദ്യമായി ക്യാമറയില് പകര്ത്തിയത്. 1978ല് ചിത്രീകരിച്ച അരവിന്ദന് സംവിധാനം ചെയ്ത തമ്ബായിരുന്നു ആ സിനിമ. അസംബന്ധനാടകങ്ങളെ പ്രേക്ഷകന് യാഥാര്ത്ഥ്യമെന്ന് തോന്നും വിധം അഭിനയിച്ചു ഫലിപ്പിക്കാനുള്ള കഴിവാണ് നെടുമുടിയെ മറ്റ് നടന്മാരില് നിന്നും വ്യത്യസ്തനാക്കിയത്. സിനിമ ഒരിക്കലും അദ്ദേഹത്തിന്റെ ലക്ഷ്യമായിരുന്നില്ല. എന്നാല് അദ്ദേഹം അഭിനയിച്ച സിനിമകളിലെല്ലാം കാലം അദ്ദേഹത്തിനായി കാത്തുവെച്ച രീതിയിലുള്ള തായിരുന്നു. വേണുഗോപാല് എന്ന നെടുമുടിവേണു ജനിച്ചതും വളര്ന്നതും ആലപ്പുഴയിലെ നെടുമുടി എന്ന കുട്ടനാടന് ഗ്രാമത്തിലാണ്. മറ്റെല്ലാ കുട്ടനാടുകാരെയും പോലെ ഗ്രാമത്തിന്റെ നിഷ്കളങ്കതയും വിശുദ്ധിയും നര്മ്മവും അപരിചതരോടുപോലുമുള്ള സൗഹൃദവും എന്നും നെടുമുടി വേണുവും കാത്തു സൂക്ഷിച്ചിരുന്നു. ഒടുവില് ഒരു മരണത്തിനും കവര്ന്നെടുക്കാനാവാത്തവിധം കരിങ്കല്പ്പാളികളില് നെടുമുടി എന്ന പേര് കൊത്തിവച്ചിട്ടാണ് ചെല്ലപ്പനാശാരി തച്ചവസാനിപ്പിച്ചിരിക്കുന്നതും. ഏബ്രഹാം വറുഗീസ്